 Xaaladda Soomaaliya gaar ahaan Magaalada Muqdisho waxaad moodaa in ay sii xumaaneyso, markii la is yiraahdo il baa baxday waxay arrintu noqotaa ka dar oo dibi dhal, dagaalkii ugu dambeeyey shalay dhacay waxaa ku naf waayey dad badan in kalana sariiraha ayay saaran yihiin, dhibaatadu ma yara, ummaduna way walaacsan tahay, yaa noo diir naxa ayay xaaladdu mareysaa ila iyo hadda danta ummadda iyo dalka wax wada si dhab ah looma hayo marka laga reebo sheegashada uu dhan walba sheeganayo in uu wado maslaxda diinta, dalka iyo dadka hadda waxayba u sii muuqataa in Muqdisho ku sii hoobaneyso haadaan mugdi ah oo haddii aan Alle faraj u bixin sida looga gudbaa ay adag tahay, waxaan sii badana qadadka cagaaran oo dhibaato badan ku haya shacabka tabaaleysan. 